Gunn Berit Gjerde

Gunn Berit Gjerde (født 1954) er en norsk politiker og tidligere journalist. Hun var ordfører i Hareid fra 1999 til 2007 og fylkesvaraordfører i Møre og Romsdal fra 2011 til 2019. Hun representerte Venstre.

Før hun ble ordfører, var hun journalist og redaktør i Vikebladet og programsekretær (journalist) og vaktsjef i NRK Møre og Romsdal.

Hun representerte Venstre i fylkestinget i Møre og Romsdal fra 2003 til 2019, og var fylkesvaraordfører i Møre og Romsdal fra 2011 til 2019.Gunn Berit Gjerde 2015  - venstre.no, besøkt 25.9.2016 I perioden 2005-2009 var Gjerde vararepresentant til Stortinget for Venstre i Møre og Romsdal.

Gunn Berit Gjerde har ofte engasjert seg i saker som har med flyktninger, innvandrere og det flerkulturelle å gjøre. Også likestilling og inkludering er temaer som Gjerde flere ganger har tatt opp i det offentlige. I 2001 ble hun tildelt Kvinneprisen for Hareid og Ulstein. Gjerde har arbeidet med ulike helsepolitiske spørsmål, samt med TV-aksjonen som støttet Nasjonalforeningen for folkehelsen - og deres arbeid med å bedre livskvaliteten for de som er rammet av demens.

 Verv 
Gunn Berit Gjerde har hatt en rekke offentlige verv:

 1987–1991: medlem av Hareid kommunestyre
 1987–1991: medlem av hovedutvalget for kultur i Hareid kommune
 1999–2007: styreleder for Hareid Ølutsal AS
 2001–2005: styreleder i Søre Sunnmøre Regionråd
 2003–2007: medlem av Nærings- og miljøutvalget, Møre og Romsdal
 2003–2007: styremedlem, Tussa Kraft
 2004–2006: styreleder for Søre Sunnmøre Landbrukskontor
 2013–?: varamedlem Internettvalstyre
 ?–2006: styremedlem, Helse Sunnmøre 
 2016–2020: medlem av hovedstyret i KS

Hun har også hatt verv i frivillige organisasjoner:
 1973–1992: leder for Hareid I KFUK
 ?–?: leder for Sunnmøre krets av KFUK/KFUM
 ?–?: styreleder, Hareid Kammerkor
 2021–2023: styremedlem i Forbundsstyret, KFUK-KFUM

Gjerde er nestleder i styret for Biblioteksentralen.

 Referanser 

 Eksterne lenker 


Kategori:Venstre-ordførere i Møre og Romsdal
Kategori:Ordførere i Hareid
Kategori:Personer fra Hareid kommune